Në subjektet: Bashkia Devoll; Studio e Projektimit “H” Shpk; Bashkimi i Operatorëve Ekonomikë: Shoqëria “N” shpk & Shoqëria “U” shpk; Shoqëria “N” shpk (Kapacitet Mbështetës), u krye inspektim financiar publik në zbatim të Vendimit të Nëpunësit të Parë Autorizues nr.101, datë 20.11.2023 “Për fillimin e inspektimit financiar publik”, i ndryshuar. Nga inspektimi i kryer u konstatua sa vijon:

* Mbi zbatimin e procedurave ligjore në zhvillimin e procedurës të prokurimit publik, me objekt “Mbrojtje nga ujrat e larta dhe sistemimi i përroit të SMT-së, në Bashkinë Devoll:
* Me Urdhrin e prokurimit nr.8, datë 07.06.2016, të Titullarit të AK, Bashkia Devoll, është urdhëruar kryerja e prokurimit elektronik për shërbime konsulence me objekt “Shërbime projektimi për projekte të financuara nga Bashkia Devoll” me fond limit 15 000 000 lekë pa Tvsh.
* Në përfundim të procedurës së prokurimit “Shërbim konsulence”, me objekt “Shërbime projektimi për projekte të financuara nga Bashkia Devoll”, rezulton të jetë lidhur Kontrata nr.08, datë 24.08.2016, ndërmjet Bashkisë Devoll, në cilësinë e Autoritetit Kontraktor përfaqësuar nga Kryetari i Bashkisë z.B.N dhe Kontraktorit: BOE përfaqësuar nga Administratorët: Z.H.H, Z.G.I dhe Z.I.P, për realizimin e shërbimeve, ku ndër të tjera eshtë përfshirë edhe shërbimi “Studim projektim i Mbrojtjes nga ujrat e larta dhe sistemimi i Përroit të SMT-së”, në vlerën prej 14 778 591 lekë pa Tvsh dhe 17 734 309 lekë me Tvsh, me afat realizimi 6 (gjashtë) muaj.
* Dokumentohet të jetë hartuar nga BOE, Projekti Teknik i zbatimit, cili ka zgjidhur kërkesat e shprehura në “Detyrën e Projektimit”.
* Në preventivin e punimeve të hartuar janë përcaktuar 24 zëra punimesh në vlerën totale prej 43 588 214 lekë pa Tvsh dhe 52 305 857 lekë me Tvsh.

Konstatohet se:

* Nuk dokumentohet që Bashkia Devoll, në cilësinë e zhvilluesit të ketë marrë miratimin nga strukturat përkatëse, lidhur me Vlerësimin e Ndikimit në Mjedis, në moszbatim të dispozitave të Ligjit nr.10 440, datë 07.07.2011 “Për Vlerësimin e Ndikimit në Mjedis” i ndryshuar, neni 8 “Projektet që i nënshtrohen vlerësimit paraprak të VNM-së” dhe neni 10 “Paraqitja e kërkesës për vlerësimin e ndikimit në mjedis nga zhvilluesi”, gërma “a”, si dhe të VKM nr. 13, datë 04.01.2013 “Për miratimin e rregullave, të përgjegjësive e të afateve për zhvillimin e procedurës së vlerësimit të ndikimit në mjedis”.
* Me Vendimin e Këshillit të Ministrave Nr.260, datë 27.04.2023 “Për miratimin e projekteve fituese të financuara nga fondi për parandalimin dhe menaxhimin e fatkeqësive natyrore, si dhe të Autoritetit Kontraktor për zbatimin e projekteve, sipas Njësive të Qeverisjes Vendore” është shpallur fitues projekti me objekt “Mbrojtja nga ujrat e larta dhe sistemimi i Përroit të SMT-së” me vlerë 52 305 857 lekë me Tvsh.
* Me Urdhrin nr.1947 prot, datë 29.06.2023 “Për caktimin e anëtarëve të Njësisë së prokurimit”, Kryetari i Bashkisë Devoll, ka urdhëruar krijimin e Njësisë së Prokurimit për procedurën e prokurimit me objekt “Mbrojtja nga ujrat e larta dhe sistemimi i Përroit të SMT-së”, e cila me Procesverbalin nr.1947/1 Prot, datë 29.06.2023 “Për llogaritjen e vlerës së fondit limit, ka vendosur si fond limit vlerën prej 43 588 214 lekë pa Tvsh ose 52 305 857 lekë me Tvsh, referuar projektit dhe preventivit të hartuar përpara nxjerrjes së urdhrit të prokurimit, nga BOE bazuar në Manualin e Cmimeve të miratuar me VKM nr.629, datë 15.07.2015 “Për miratimin e manualeve teknike të çmimeve të punimeve të ndërtimit dhe të analizave teknike të tyre dhe analizës së çmimeve.
* Për procedurën e prokurimit me objekt “Mbrojtja nga ujrat e larta dhe sistemimi i Përroit të SMT-së”: Me Urdhrin nr.1947 Prot, datë 29.06.2023 “Për caktimin e anëtarëve të Njësisë së prokurimit”, të Kryetarit të Bashkisë është urdhëruar krijimi i Njësisë së Prokurimit; Me Urdhrin e prokurimit nr.1947/2 Prot, datë 29.06.2023 të Kryetarit të Bashkisë Devoll, është urdhëruar kryerja e prokurimit, me fond limit 43 588 214 lekë pa Tvsh ose 52 305 857 lekë me Tvsh, respektivisht: i)Viti 2023 financimi në vlerën 27 242 633.8 lekë pa Tvsh ose 32 691 160.63 lekë me Tvsh me burim financimi:Buxheti i shtetit, si dhe; ii) Viti 2024 financimi në vlerën 16 345 580.8 lekë pa Tvsh ose 19 614 697 lekë me Tvsh, me burim financimi: Transfertë e pakushtëzuar; Lloji i procedurës: Procedurë e hapur pune; Me Urdhrin nr.1947/3 prot, datë 12.07.2023 “Për krijimin e Komisionit të Vlerësimit të Ofertave”, është urdhëruar krijimi i Komisionit të Vlerësimit të Ofertave; Dokumentat e tenderit rezultojnë të jenë publikuar në datën 13.07.2023, me datë zhvillimi të tenderit/hapje e ofertave data 02.08.2023.

Konstatohet se:

* Nga ana e Titullarit të Autoritetit Kontraktor, është vepruar në kundërshtim më kërkesat e VKM Nr. 285, datë 19.5.2021 “Për miratimin e rregullave të Prokurimit Publik”, e ndryshuar, neni 74 “Personi përgjegjës për prokurimin dhe njësia e prokurimit”, pika 1 dhe 2.
* Lidhur me kriteret kualifikuese, të kërkuara në Dokumentat e Tenderit, Shtojca 7 “Kriteret kualifikuese”:
* Nga ana e Bashkisë Devoll, në cilësinë e Autoritetit Kontraktor, është vepruar në kundërshtim me përcaktimet e Ligjit Nr.162/2020 “Për Prokurimin Publik”, nenit 74 “Personi përgjegjës për prokurimin dhe njësia e prokurimit”, pika 1 dhe 2.
* Nga ana e Bashkisë Devoll, në cilësinë e Autoritetit Kontraktor, në hartimin e kriterit/pika 2.2.3, kriterit/pika 2.2.3/e, kriterit/pika 2.3.5, paragrafi 6 (shtojca 7 të Dokumentave të Tenderit), të kërkesave për kualifikim, nuk janë respektuar kërkesat ligjore, sikurse parashikuar në: i) Ligjin Nr.162/2020 “Për Prokurimin Publik”, neni 77, ii)VKM-në Nr.285, datë 19.05.2021 “Për miratimin e rregullave të prokurimit publik” i ndryshuar, neni 39/6/8; iii) VKM-në Nr. 632, datë 15.7.2015 “Për disa ndryshime dhe shtesa në Vendimin Nr.108, datë 9.2.2011, të Këshillit të Ministrave “Për aftësitë që duhet të plotësojnë punëmarrësit personat dhe shërbimet e specializuara, që merren me çështjet e sigurisë dhe të shëndetit në punë”, pika 1, si dhe; iv) Ligjin Nr.10440, datë 7.07.2011 “Për vlerësimin e ndikimit në mjedis”, nenit 1, gërma “a”.
* Lidhur me parregullsitë dhe shkeljet ligjore, nga ana e Autoritetit Kontraktor, Bashkia Devoll gjatë periudhës së publikimit të Dokumentave të Tenderit, në sistemin e prokurimit elektronik (SPE), lidhur me kërkesat për sqarim, të paraqitura nga OE të interesuar:
* Në dosjen e tenderit me objekt: “Mbrojtje nga ujrat e larta dhe sistemimi i përroit të SMT-së”, nuk dokumentohet administrimi në dosjen e tenderit me objekt: “Mbrojtje nga ujrat e larta dhe sistemimi i përroit të SMT-së”, dy kërkesat “ Për sqarim” të paraqitur nga OE.
* Nuk janë respektuar kërkesat ligjore, sikurse parashikuar në Ligjin Nr.162/2020 “Për prokurimin publik”, neni 75, pika 1; neni 111, pika 1 dhe 4, si dhe është vepruar në kundërshtim me rregullat e prokurimit publik, sikurse parashikuar në VKM Nr. 285, datë 19.5.2021 “Për miratimin e rregullave të Prokurimit Publik”, i ndryshuar, neni 33 “Formulari i ankesёs” dhe neni 94 “Paraqitja e ankesave”.
* Nuk janë respektuar kërkesat ligjore të sikurse parashikuar në Ligjin Nr.162/2020 “Për Prokurimin Publik” neni 75, pika 1; neni 111, pika 1 dhe 4, si dhe rregullat e prokurimit publik të përcaktuara në VKM Nr.285, datë 19.5.2021 “Për miratimin e rregullave të Prokurimit Publik”, i ndryshuar: neni 33 “Formulari i ankesёs” dhe neni 94 “Paraqitja e ankesave” (Kërkesa e paraqitur në datën 24.07.2023 “Kërkesa për sqarim” nga ana e operatorit ekonomik “xxxx” shpk, ndonëse ështe paraqitur si kërkesë për sqarim, është trajtuar si ankesë nga AK).
* Lidhur me shqyrtimin dhe vlerësimin e dokumentacionit të ofertave të paraqitura nga 7 (shtatë) operatorët ekonomik pjesëmarrës (përfshirë BOE të shpallur fitues):

Nga ana e Komisionit të Vlerësimit të Ofertave:

* Nuk janë respektuar kërkesat ligjore, sikurse parashikuar në VKM Nr.285, datë 19.5.2021 “Për miratimin e rregullave të Prokurimit Publik”, i ndryshuar, neni 82 “Shqyrtimi dhe vlerësimi i ofertave”.
* Nuk janë respektuar kërkesat ligjore, sikurse parashikuar në VKM Nr.285, datë 19.5.2021 “Për miratimin e rregullave të Prokurimit Publik”, i ndryshuar, neni 82 “Shqyrtimi dhe vlerësimi i ofertave”, pika 1.
* Nuk janë respektuar kërkesat ligjore, sikurse parashikuar në VKM Nr. 285, datë 19.5.2021 “Për miratimin e rregullave të Prokurimit Publik”, i ndryshuar, neni 88 “Bashkimi i operatorëve ekonomikë”, pika 1 dhe pika 3 (gjatë përllogaritjes së zërave të ofertës ekonomike që ka marrë përsipër të kryejë OE “xxx” shpk rezulton se, nga ky OE do të realizohen 28% e punimeve, ndërsa referuar Aktmarrëveshjes së dorëzuar nga BOE “N” shpk & “U” shpk, rezulton që: i) OE “N” shpk të ketë marrë përsipër të realizojë 64 % të zërave të punimeve, ndërsa, ii) OE “U” shpk të ketë marrë përsipër të realizojë 36% të vlerës punimeve, sipas ofertës ekonomike).
* Gjatë vlerësimit të ofertave të paraqitura nga BOE, nga ana e KVO-së nuk është konstatuar mospërmbushja e kërkesave ligjore nga ana e BOE, të shpallur fitues, sikurse parashikuar në VKM Nr. 285, datë 19.5.2021 “Për miratimin e rregullave të Prokurimit Publik”, i ndryshuar, të nenit 39 “Kërkesa të vecanta për kontratat për punë publike”, pika 7/a (Nga shqyrtimi i dokumentacionit të paraqitur në SPE dhe dokumentacionit origjinal të ofertës, konkretisht vërtetimit të debisë nr.420 prot datë 06.07.2023, rezulton që OE “N” Shpk të ketë 0 lekë detyrime për faturat e energjisë elektrike vlerë e llogaritur deri në datën 06.07.2023, pa përfshirë faturën koherente të muajit qershor 2023, ndërkohë që tenderi është zhvilluar në datën 09.08.2023 dhe duhet të ishte përfshirë dhe muaji qershor, tashmë i maturuar).
* Gjatë vlerësimit të ofertave të paraqitura nga BOE, nga ana e KVO-së është vepruar në kundërshtim me kërkesat ligjore të Ligjit nr.162/2020 “Për prokurimin publik”, neni 92/3;
* Bashkimi i Operatorëve Ekonomik, nuk ka plotësuar kërkesat e veçanta për kualifikim, shtojca 7, lidhur me aftësinë profesionale, ne kushtet kur referuar DST, Njoftimi i Kontratës, Seksioni 2, pika 2.16 “Mbështjetja në kapacitete të subjekteve të tjera”, nga ana e Autoritetit Kontraktor është përcaktuar se, nuk lejohet mbështetja me kapacitete të subjekteve të tjera (rezulton se, BOE fitues kanë hyrë me kapacitet mbështetës me operatorin ekonomik “N” Shpk, referuar Akt Marrëveshjes Nr.12, datë 28.07.2023 të lidhur mes tyre);

Për pro, sa më lart:

* Gjatë vlerësimit të ofertave të paraqitura nga OE, nga ana e Komisionit të Vlerësimit të Ofertave rezulton të jenë s’kualifikuar 3 (tre) operatorë ekonomik me vlerë ofertuese më të ulët: i) BOE “xxx” shpk& “xxxx” shpk për ofertë anomalisht më të ulët me ofertë ekonomike në vlerën prej 29 490 619.20 lekë pa Tvsh, ii) OE “xxx” shpk për mosplotësim të nivelit të klasifikimit të kategorisë NP-9 B të licencës, pasi ka ofruar kategorinë NP-9 A me ofertë në vlerën prej 29 889 185 lekë pa Tvsh; si dhe; iii) OE “xxx” shpk, për mungesë kapacitetesh teknike/makineri me ofertë ekonomike, në vlerën prej 35 630 375 lekë pa Tvsh.
* Oferta e paraqitur nga ana e BOE“N” shpk & “U” shpk, nuk rezulton të jetë Oferta ekonomikisht më e favorshme përsa i përket vlerës ekonomike të ofruar prej 35 690 533 lekë pa Tvsh (në kushtet kur rezulton të jetë s’kualifikuar oferta OE “L” shpk me vlerë ekonomike më të ulët, konkretisht me ofertë në vlerën prej 29 889 185 lekë pa Tvsh, vetëm për nivelin e Kategorisë për mosplotësim të nivelit të klasifikimit të kategorisë së licencës nga A në B).
* Kualifikimi, e për më tej shpallja fitues e Bashkimit të Operatorëve Ekonomik “N” shpk & “U” shpk, i cili nuk ka plotësuar kriteret e DST, është bërë në kundërshtim me kërkesat ligjore, sikurse përcaktuar në Ligjin Nr.162/2020 “Për Prokurimin Publik”, neni 92/3, duke sjellë për pasojë obligimin e buxhetit të shtetit ndaj përdorimit të fondeve publike pa ekonomicitet, eficencë dhe efektivitet.

Në përfundim të inspektimit, janë dhënë:

Masa rregullative 7 (shtatë) masa;

Masa disiplinore 3 (tre) masa;

Masa Administrative 2 (dy) masa;